聖彼得堡

聖彼得堡係俄羅斯聯邦直轄市，位於俄羅斯西北部，波羅的海沿岸，同時列寧格勒州嘅首府亦都設喺呢個城市，有400萬居民，係排喺莫斯科之後俄羅斯第二大嘅城市。

名
聖彼得堡個名係從德文「Sankt Petersburg」翻譯過來，1914年第一次世界大戰爆發時，因為俄國出現反德情緒，聖彼得堡個名就俾沙皇政府改為彼得格勒，到咗蘇聯成立，1924年列寧死咗之後又改名叫做列寧格勒。1991年蘇聯解體，經過投票城市個名又恢復到之前嘅聖彼得堡。

氣候
聖彼得堡係溫帶大陸性濕潤氣候。聖彼得堡7月平均高溫係23°C，史上最高溫37.1°C發生喺2010年北半球夏季熱浪嗰陣。1883年聖彼得堡紀錄到史上最低溫-43°C，年平均溫度係5.8°C。市區嘅涅瓦河通常喺11月到12月凍結，喺4月解凍。12月到3月嗰陣，平均有118日會有積雪，2月平均積雪深度去到19厘米。聖彼得堡無霜期持續時間平均135日。聖彼得堡市區氣候比郊區暖一啲，天氣全年變化幾大。

俄羅斯城市